section_heading: Povijest kluba
paragraph_text: Godine 1979. NK Vatrogasac osvaja I. mjesto u Zagorskoj ligi i dalje se natječe u Zoni Varaždin - Čakovec - Krapina. Poslije reorganizacije Varaždinske zone kao prvoplasirana momčad u Zoni s područja Hrvatskog zagorja prelazi u Zagrebačku regiju u kojoj postiže svoj najviši domet osvajanjem I. mjesta u jesenskom dijelu prvenstva pobjedom nad NK Samobor i NK Končar iz Zagreba. Na kraju natjecanja osvaja četvrto mjesto. Reorganizacijom natjecanja nogometni klub NK Vatrogasac vraća se u Prvu zagorsku ligu u kojoj i sada igra.